Diari Oficial de la Generalitat Valenciana


Sumari del DOGV 7148, del 08-11-2013 (2013/10561)

Convocatòria d'Assemblea General extraordinària.
------------------------------------------------

### Dades del document

Número de DOGV
:   7148

Data del DOGV
:   08-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10248


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Convocatòria

Convocatòria d'Assemblea General extraordinària. [2013/10275]  
En compliment de l'acord adoptat pel Consell Rector d'aquesta societat cooperativa, i de conformitat amb el que legalment i estatutàriament s'ha establit, es convoca a tots els socis de l'entitat per a celebrar Assemblea General extraordinària, el dijous dia 28 de novembre de 2013, a les 19.30 hores en primera convocatòria i a les 20.00 hores en segona, en aquesta ciutat, en el local situat en el carrer Juan Capó, número 28, a fi de tractar els punts del següent  
  
Ordre del dia  
Primer. Informació sobre el nou Grup Cooperatiu Cajamar, del qual serà entitat capçalera el Banco de Crédito Social Cooperativo, SA, que es troba en constitució, i el contingut del seu contracte regulador. Votació assembleària, si escau, sobre incorporació de l'entitat al Grup Cooperatiu Cajamar, amb subscripció del seu contracte regulador, i adopció, si escau, dels acords complementaris i/o addicionals que pogueren ser necessaris, així com sobre la correlativa baixa del Grup Caixes Rurals Unides.   
Segon. Informació i aprovació, si escau, de la proposta de modificació dels estatuts socials derivada de la incorporació al Grup Cooperatiu Cajamar: substitució dels actuals articles 58, 59 i 60, que passen a denominar-se «Integració en el grup i règim jurídic», «Funcions de l'entitat capçalera» i «Competències delegades per la caixa en l'entitat capçalera», i del capítol VI, en el qual estan continguts per un altre de nova redacció, que passa a denominar-se «Del Grup Cooperatiu Cajamar i de l'entitat capçalera». Introducció d'una nova disposició addicional segona.  
Tercer. Autorització expressa al Consell Rector per a l'execució dels acords adoptats, tant sobre la integració en el nou grup cooperatiu, com respecte de la modificació d'estatuts socials, i en concret perquè, per si mateix, puga completar, adequar o esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
Quart. Informació sobre la distribució de resultats i pressupost del Fons de Formació i Promoció Cooperativa aprovats per l'última Assemblea General. Ratificació per l'Assemblea General.  
Cinqué. Suggeriments i preguntes en relació als punts tractats en l'ordre del dia.  
Sisé. Aprovació de l'acta per la mateixa assemblea o en defecte d'això designació de dos socis perquè, juntament amb el president, procedisquen a aprovar-la.   
  
La Vall d'Uixó, 28 d'octubre de 2013.- El president: Vicente Pallardó Aragó.  
  
Nota. D'acord amb el que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els documents referents a les propostes sobre les quals ha de decidir l'assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'assemblea. Els socis dret a rebre gratuïtament, prèvia sol·licitud per escrit, còpia dels indicats documents.